ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข.  39/2549 

เรื่อง  การให้ความเห็นชอบผู้ติดต่อกับผู้ลงทุน  
และมาตรฐานการปฏิบัติงาน

 (ฉบับที่ 2)

                                                       
 

                    อาศัยอํานาจตามความใน 

                   (1)  ข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้  ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 18/2548 เรื่อง  หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ (ฉบับที่ 8) ลงวันที่ 28 กุมภาพันธ์ พ.ศ. 2548   

                   (2)  ข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง  หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2548 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ (ฉบับที่ 9) ลงวันที่ 28 กุมภาพันธ์ พ.ศ. 2548 

                   (3)  ข้อ 3 และข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 24/2549 เรื่อง  หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 25 ตุลาคม พ.ศ. 2549   

(4)  ข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2544  เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุน และการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กข. 20/2548 เรื่อง  หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน (ฉบับที่ 4) ลงวันที่ 28 กุมภาพันธ์ พ.ศ. 2548 

(5)  ข้อ 2(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547   

                   (6)  ข้อ 3(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กข. 42/2547 เรื่อง  หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ การค้าหลักทรัพย์ และการจัดจําหน่ายหลักทรัพย์ ที่เป็นหน่วยลงทุน ลงวันที่ 3 สิงหาคม พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 15/2548  เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 21 มิถุนายน พ.ศ. 2548 และให้ใช้ความต่อไปนี้แทน 

                   “ข้อ 7   การขอความเห็นชอบเป็นผู้ติดต่อกับผู้ลงทุน ให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงาน  และชําระค่าธรรมเนียมคําขอความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ  โดยในกรณีการขอความเห็นชอบโดยใช้คุณสมบัติของการเป็นผู้ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนจากองค์กรกํากับดูแลของประเทศที่สํานักงานยอมรับ  ให้ขอความเห็นชอบโดยบริษัทหลักทรัพย์เป็นผู้ยื่นคําขอ

                   สํานักงานจะแจ้งผลการพิจารณาคําขอความเห็นชอบภายในสามสิบวันนับแต่วันที่สํานักงานได้รับคําขอและเอกสารหลักฐานครบถ้วน โดยในการให้ความเห็นชอบ สํานักงานอาจกําหนดเงื่อนไขให้ผู้ติดต่อกับผู้ลงทุนและบริษัทหลักทรัพย์ที่เป็นผู้ยื่นคําขอปฏิบัติด้วยก็ได้  และในกรณีที่สํานักงานไม่ให้ความเห็นชอบบุคคลใด สํานักงานจะแจ้งเหตุผลไปพร้อมกันด้วย

                   สํานักงานอาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงานกําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงานจะถือว่าบุคคลนั้นไม่ประสงค์จะขอความเห็นชอบเป็นผู้ติดต่อกับผู้ลงทุน”


ข้อ ๒ ให้เพิ่มความต่อไปนี้เป็นข้อ 7/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 15/2548  เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 21 มิถุนายน พ.ศ. 2548  

“ข้อ 7/1   การให้ความเห็นชอบเป็นผู้ติดต่อกับผู้ลงทุนให้มีอายุสองปี  โดยในการขอความเห็นชอบครั้งแรก ให้มีผลตั้งแต่วันที่ได้รับความเห็นชอบ แต่ให้นับระยะเวลาสองปีดังกล่าวตั้งแต่วันที่ 1 มกราคม ของปีถัดไป”


ข้อ ๓ ให้เพิ่มความต่อไปนี้เป็นหมวด 1/1 การต่ออายุการให้ความเห็นชอบ ข้อ 8/1 ข้อ 8/2 และข้อ 8/3 แห่งประกาศสํานักงานคณะกรรมการกํากับหลักทรัพย์และ ตลาดหลักทรัพย์ ที่ สข. 15/2548  เรื่อง การให้ความเห็นชอบผู้ติดต่อกับผู้ลงทุน และมาตรฐาน การปฏิบัติงาน ลงวันที่ 21 มิถุนายน พ.ศ. 2548 


หมวด ๑/๑ การต่ออายุการให้ความเห็นชอบ

                                     


ข้อ ๘/๑ การขอต่ออายุการให้ความเห็นชอบเป็นผู้ติดต่อกับผู้ลงทุน ให้ผู้ติดต่อกับผู้ลงทุนยื่นคําขอต่ออายุล่วงหน้าก่อนวันหมดอายุอย่างน้อยหนึ่งเดือนแต่ไม่เกินสี่เดือน  โดยให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงาน  และชําระค่าธรรมเนียมคําขอต่ออายุการให้ความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ  โดยในกรณีการขอต่ออายุการให้ความเห็นชอบโดยใช้คุณสมบัติของการเป็นผู้ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนจากองค์กรกํากับดูแลของประเทศที่สํานักงานยอมรับ ให้ขอต่ออายุโดยบริษัทหลักทรัพย์เป็นผู้ยื่นคําขอ 

                   ให้นําความในวรรคสองและวรรคสามของข้อ 7 มาใช้บังคับกับการขอต่ออายุ   การให้ความเห็นชอบเป็นผู้ติดต่อกับผู้ลงทุนโดยอนุโลม


ข้อ ๘/๒ การต่ออายุการให้ความเห็นชอบเป็นผู้ติดต่อกับผู้ลงทุนให้มีอายุสองปีนับแต่วันที่ได้รับการต่ออายุการให้ความเห็นชอบ


ข้อ ๘/๓ ในการต่ออายุการให้ความเห็นชอบ สํานักงานจะพิจารณาความรู้ความสามารถสําหรับการทําหน้าที่เป็นผู้ติดต่อกับผู้ลงทุนตามแนวทางปฏิบัติในการต่ออายุการให้ความเห็นชอบเป็น ผู้ติดต่อกับผู้ลงทุนที่สํานักงานกําหนด”


ข้อ ๔ ให้ยกเลิกข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 15/2548  เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 21 มิถุนายน พ.ศ. 2548    


ข้อ ๕ ให้ยกเลิกความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 15/2548  เรื่อง การให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ลงวันที่ 21 มิถุนายน พ.ศ. 2548 และให้ใช้ความต่อไปนี้แทน 

“ข้อ 13  ให้การเป็นผู้ติดต่อกับผู้ลงทุนที่ได้รับความเห็นชอบจากสํานักงานสิ้นสุดลง ในกรณีที่ผู้ติดต่อกับผู้ลงทุนไม่กระทําการหรือมีลักษณะดังต่อไปนี้

(1) พ้นจากการเป็นผู้บริหารของบริษัทหลักทรัพย์ ในกรณีที่เป็นผู้ติดต่อกับผู้ลงทุนโดยคุณสมบัติดังกล่าว

(2)  พ้นจากการเป็นผู้ได้รับความเห็นชอบหรือได้รับการขึ้นทะเบียนเป็น ผู้ทําหน้าที่ในทํานองเดียวกับผู้ติดต่อกับผู้ลงทุนจากองค์กรกํากับดูแลของประเทศที่สํานักงานยอมรับ หรือไม่ได้ปฏิบัติงานให้กับบริษัทหลักทรัพย์ที่เป็นผู้ยื่นคําขอความเห็นชอบ ในกรณีที่เป็นผู้ติดต่อกับผู้ลงทุนโดยคุณสมบัติดังกล่าว” 


ข้อ ๖ ให้ผู้ที่ได้รับความเห็นชอบเป็นผู้ติดต่อกับผู้ลงทุนอยู่ก่อนวันที่ ประกาศนี้มีผลใช้บังคับ มีอายุการได้รับความเห็นชอบถึงวันที่ 31 ธันวาคม พ.ศ. 2551


ข้อ ๗ ประกาศนี้ให้ใช้บังคับตั้งแต่วันที่ 1 มกราคม พ.ศ. 2550  เป็นต้นไป


ผู้มีอํานาจลงนาม - ประกาศ  ณ วันที่  19 ธันวาคม พ.ศ. 2549 

 

 

                                                     (นายธีระชัย  ภูวนาถนรานุบาล)

                                                                 เลขาธิการ

                                     สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้คือ โดยที่การกํากับดูแลผู้ติดต่อกับผู้ลงทุนจําเป็นต้องมีการตรวจสอบคุณสมบัติ และความรู้ความสามารถในการปฏิบัติงานของผู้ติดต่อกับผู้ลงทุนอย่างต่อเนื่อง เพื่อให้ผู้ลงทุนได้รับบริการที่ดีและเป็นไปตามมาตรฐานการปฏิบัติงาน  สมควรกําหนด   ให้มีอายุและการต่ออายุการให้ความเห็นชอบเป็นผู้ติดต่อกับผู้ลงทุน  เพื่อการตรวจสอบดังกล่าว   ตลอดจนกําหนดหลักเกณฑ์ในการพิจารณาคําขอต่ออายุการให้ความเห็นชอบโดยให้ผู้ติดต่อกับผู้ลงทุน   มีทางเลือกเพิ่มขึ้น  จึงจําเป็นต้องออกประกาศนี้